સૌ પ્રથમ ચણાના લોટમાં એક કપ પાણી નાખી એનો ઘોળ તૈયાર કરવો. એમાં મીઠું, મરચું, સાકર નાખી મિક્સ કરવું. અળવીનાં પાન લઈ એને ધોઈને લૂછી નાખવાં. છરી વડે એની નસો કાઢી નાખવી. એક પાન સીધું મૂકી એના પર ઘોળ લગાવવો. એના પર બીજું પાન ઊંઘું મૂકી એનો ગોળ વીંટો વાળવો. આ વીંટાઓને ચારણીમાં મૂકીને બાફી લેવા. પાતરાંને ઠંડાં પડવાં દઈ એના પાતળા ટુકડા કાપવા. એક કડાઈમાં બે ચમચા તેલ મૂકી રાઈ, તલ, હિંગથી વધાર કરવો. વધારમાં કાપેલાં પાતરાં નાખી હલાવવું. પાતરાંને ડિશમાં કાઢી એના પર કોથમીર, કોપરું નાખી, તીખી-મીઠી ચટણી સાથે પીરસવાં.